31993D0439
L 203/34
JURNALUL OFÍCIAL AL UNIUNII EUROPENE
DECIZIA COMISIEI
din 30 iunie 1993
de modificare a Deciziei 90/424/CEE a Consiliului privind anumite cheltuieli din domeniul veterinar în ceea ce privește pesta porcină clasică
(93/439/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Decizia 90/424/CEE a Consiliului din 26 iunie 1990 privind anumite cheltuieli din domeniul veterinar (1), astfel cum a fost modificată ultima dată prin Directiva 92/119/CEE (2), în special articolul 5 alineatul (2),
întrucât pesta porcină clasică trebuie notificată în conformitate cu dispozițiile articolului 1 din Directiva 82/894/CEE a Consiliului din 21 decembrie 1982 privind notificarea maladiilor la animale în cadrul Comunității (3), astfel cum a fost modificată ultima dată prin Decizia 92/450/CEE a Comisiei (4);
întrucât Decizia 80/1096/CEE a Consiliului (5), astfel cum a fost modificată ultima dată prin Decizia 91/686/CEE (6), prevede o acțiune financiară a Comunității în vederea eradicării pestei porcine clasice;
întrucât participarea financiară a Comunității în conformitate cu dispozițiile din respectiva decizie este limitată la măsurile aplicate înainte de 1 iulie 1992;
întrucât măsurile aplicate în vederea eradicării pestei porcine clasice au îmbunătățit starea de sănătate a populației porcine pe teritoriul Comunității;
întrucât, ținând seama de progresele realizate, este necesar să se aplice măsuri urgente în cazul apariției pestei porcine clasice și, în aceste condiții, să se adauge pesta porcină pe lista bolilor de la articolul 3 alineatul (1) din Decizia 90/424/CEE;
întrucât măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Se adaugă următoarea liniuță la articolul 3 alineatul (1) din Decizia 90/424/CEE:
„-
pesta porcină clasică.”
Articolul 2
Prezenta decizie se adresează statelor membre.
Adoptată la Bruxelles, 30 iunie 1993.